钦定古今图书集成/理学汇编/字学典/第095卷 > 爰礼
## 钦定古今图书集成/理学汇编/字学典/第095卷 > 爰礼

按《说文序》：“爰礼，沛人。孝平时，征礼等百馀人，令说文
字未央庭中。以礼为小学元士。”

按《法书要录》，爰礼善书，见王愔《文字志》。

===陈遵===按《汉书》本传：“陈遵，字孟公，杜陵人。略涉传记，赡于文
辞，性善书。与人尺牍，主皆藏去，以为荣。王莽素奇遵
材，起为河南太守。既至官，召善书吏十人于前治私
书，谢京师故人。遵凭几口占，书吏且省官事，书数百
封，亲疏各有意，河南大惊。复为九江及河内都尉。”
按《书断》：“遵善篆隶，每书一坐皆惊，时人谓为陈惊坐。”
按《十八体书》《芝英篆》，陈遵所作。在汉中叶，武帝临朝，
爰有灵芝三本，植于殿前。既歌芝房之曲，又述芝英
之书，陈氏即芝英之祖。